แถลงตัวเลขผู้ติดเชื้อรายใหม่ 127 คน ส่วนใหญ่อยู่ในวัยทำงานและมีประวัติสัมผัสกับผู้ที่กลับจากสนามมวย
โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 แถลงตัวเลขผู้ติดเชื้อรายใหม่ 127 คน ส่วนใหญ่อยู่ในวัยทำงานและมีประวัติสัมผัสกับผู้ที่กลับจากสนามมวยนพ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงผลการประชุมว่า ขณะนี้ตัวเลขผู้ป่วยสะสมของประเทศไทยอยู่ที่ 1,651 คน เป็นผู้ป่วยรายใหม่ 127 คน โดยผู้เสียชีวิตรายล่าสุดเป็นผู้ป่วยชายไทยอายุ 48 ปี อาชีพนักดนตรี ทำงานอยู่ที่กรุงเทพฯ มีประวัติเป็นโรคเบาหวานและโรคมะเร็ง โดยผู้ติดเชื้อที่อายุน้อยที่สุด 6 เดือน อายุมากที่สุด 84 ปี ส่วนอายุเฉลี่ยผู้ที่ติดเชื้อมากที่สุดอายุ 39 ปี ซึ่งส่วนใหญ่อยู่ในวัยทำงาน อย่างไรก็ตาม แม้ตัวเลขผู้ติดเชื้อรายใหม่จะลดลงเล็กน้อย แต่ก็ไม่ได้นิ่งนอนใจรัฐบาลยังต้องติดตามเฝ้าระวังอย่างใกล้ชิด เพราะส่วนใหญ่ที่ติดเชื้อรายใหม่ 62 ราย มีประวัติสัมผัสกับผู้ที่ไปสนามมวย สถานบันเทิงและผู้ที่เดินทางกลับจากต่างประเทศ